stanford-oval/wikipedia huggingface dataset:
ז'ראר פיליפ
פילמוגרפיה

1946: האידיוט (L'Idiot)
1946: השטן בכבודו ובעצמו (Le Diable au corps)
1947: מנזר פרמה (La Chartreuse de Parme)
1948: שפת ים כל כך יפה (Une si jolie petite plage)
1949: יפי השטן (La Beauté du diable) (בימוי:רנה קלר)
1949: זכרונות אבודים (Souvenirs perdus)
1950: ז'ולייט או מפתח החלומות (Juliette ou la Clé des songes)
1950: המעגל (La Ronde)
1952: פאנפאן לה טוליפ (Fanfan la tulipe)
1952: יפהיפיות הלילה (Les Belles de nuit)
1953: לו ורסאי היה מספר לי (Si Versailles m'était conté)
1953: הגאוותנים (Les Orgueilleux)(בימוי:איב אלגרה, רפאל פורטאס)
1954: האדון ריפואה Monsieur Ripois (בימוי:רנה קלמאן)
1954: האדום והשחור (Le Rouge et le Noir)
1955: התמרונים הגדולים (Les Grandes manœuvres)
1956: ההרפתקאות של טיל אולנשפיגל (Les Aventures de Till L'Espiégle) (בימוי עם יוריס איבנס)
1958: המהמר (Le Joueur) (בימוי:קלוד אוטאן-לארה)
1958 מונפרנס 19 (Montparnasse 19) (בימוי: ז'אק בקר ומקס אופולס)
1959: יחסים מסוכנים (Les Liaisons dangereuses)
1959: קדחת עולה לאל פאו (רפובליקת החטא) (La Fièvre monte à El Pao)
לקריאה נוספת

Olivier Barrot, L'ami posthume, Gérard Philipe ,1922-1959 ,Grasset & Fasquelle ,Paris, 2008.
הערות שוליים

↑  אתר הכפר לה קודרה
↑  Jean Jacques Depaulis
↑  J.J.Depaulis
↑  דוד גרינברג, על סרטים - "מונפארנאס 19", על המשמר, 28 בנובמבר 1958
↑  יוסף אלגזי (2009)
↑  שם
| --- | --- |
בקרת זהויות :  NLI: 987007276755605171  PLWABN: 9810534795405606  BIBSYS: 90608292  BNC: 000040052  BNE: XX1709078  BnF: cb13192723p (data)  CiNii: DA09644501  GND: 118593803  ICCU: RAVV088549  ISNI: 0000 0001 2099 0521  LCCN: n81068999  LNB: 000055517  MusicBrainz: 25d6c90d-93eb-4ee6-ac11-7afaa33872d4  NDL: 00621288  NKC: jn19990006531  NLA: 36037815  NLK: KAC2020P4245  NTA: 070664420  RERO: 02-A003690298  SNAC: w6b57f2k  SUDOC: 035494476  Trove: 1196487  VIAF: 9989071   WorldCat (עם VIAF): 9989071 
קברם של ז'ראר פיליפ ושל אשתו, אן פיליפ, ברמטיאל
גור-אלקטרוטרנס

| --- | --- |


חשמלית בנבסקי פרוספקט בהפעלת החברה
 נתונים כלליים
 תקופת הפעילות:  1907–הווה (כ־117 שנים) 
 מיקום המטה:  סנקט פטרבורג 
 קואורדינטות:  59°52′47″N 30°20′15″E﻿ / ﻿59.879796°N 30.337616°E﻿ / 59.879796; 30.337616 
 בעלות:  מועצת סנקט פטרבורג
 ענפי תעשייה:  תחבורה
 מוצרים עיקריים:  חשמליות וטרוליבוסים
 מנכ"ל:  וסילי אוסטריאקוב
 עובדים:  1,100
  
 electrotrans.spb.ru
 he
 
גור-אלקטרוטרנס (ברוסית: СПб ГУП «Горэлектротранс»; מילולית: "תחבורה חשמלית עירונית") הוא שמה של חברת תחבורה רוסית מהעיר סנקט פטרבורג האחראית להפעלת מערך החשמלית של סנקט פטרבורג והטרוליבוסים העירוניים.
נכון ל-2019 החברה מפעילה 83 קווים (46 קווי טרוליבוס, 37 קווי חשמליות) והיא גם מפעילה את מוזיאון התחבורה החשמלית בסנקט פטרבורג, זו אחת מחברות התחבורה הגדולות בצפון-מערב רוסיה ועובדים בה 1,100 עובדים.
היסטוריה

החברה הוקמה בשנת 1907 בשם "מינהל למסילות הברזל העירוניות" (Управление городских железных дорог ,УГЖД) ונועד להפעיל את מערך הרכבות בעיר.
בשנת 1931 החברה הפכה לחברה ממשלתית בשם "לנטרמוואי" («Лентрамвай») ונוהל על ידי מחלקת התחבורה של עיריית לנינגרד. ב-1936 הפכה למינהל הטרוליבוסים והחשמליות של העירייה.
ב-1989 נכנס לתוקף החוק המאפשר פתיחת חברות ועסקים פרטיים ברוסיה והמינהל הפך לחברה פרטית בשם לנגור-אלקטרוטרנס (ТПО «Ленгорэлектротранс»). בשנת 1994 החברה הולאמה מחדש.
בשנת 2003 החלו תוכניות פיתוח ותקציב החברה גדל והיא כיום אחת מחברות התחבורה הגדולות במדינה.[דרוש מקור]
צ'אסווה נסופוואה

צ'אסווה נסופוואה (באנגלית: Chaswe Nsofwa;‏ 22 באוקטובר 1978 בזמביה - 29 באוגוסט 2007 בבאר שבע, ישראל) היה כדורגלן זמבי ששיחק בעמדת החלוץ.
קריירת מועדונים

נסופוואה נולד בזמביה וגדל במחלקת הנוער של זנאקו, מועדון כדורגל זמבי. בשנת 1999 החל לשחק בקבוצה הבוגרת של המועדון, ובעונת 2002/2003 זכה איתו באליפות זמביה ובגביע הזמבי. לאחר מכן עבר לקריליה סובייטוב סמרה מליגת העל הרוסית, בה ערך 2 הופעות. בין היתר שיחק גם בקבוצת המילואים של המועדון. בעונת 2003/2004 חזר נסופוואה לזנאקו, ובעונה הבאה שיחק בגרין בופאלוס, מועדון זמבי נוסף, וגם איתו זכה בגביע הזמבי. בין השנים 2005 ו-2007 שיחק נסופוואה בטלקום מלזיה המלזית.
בחודש אוגוסט 2007 הגיע נסופוואה לתקופת התרשמות בהפועל באר שבע, והבקיע שני שערים בשתי הופעות בגביע הטוטו, מה שהוביל להחתמתו במועדון, ששיחק בליגה הלאומית. ב-25 באוגוסט 2007 ערך נסופוואה את הופעת הבכורה שלו בליגה הלאומית, כששיחק 90 דקות והבקיע שני שערים במשחק נגד הכח עמידר רמת גן.
קריירת מועדונים > מותו

ב-29 באוגוסט 2007 לקה נסופוואה באי-ספיקת לב ומת במהלך משחק אימון נגד מכבי באר שבע באצטדיון וסרמיל. לאחר 40 דקות הוא הובא למרכז הרפואי האוניברסיטאי סורוקה, בו נקבע מותו באופן רשמי. ב-6 בספטמבר 2007 נשרפה גופתו של נסופוואה בזמביה. פרדריק צ'ילובה, נשיא זמביה בעבר, נכח בטקס יחד עם מספר שחקני נבחרת זמביה. הפועל באר שבע הפסיקה את השימוש בחולצה מספר 6 כאות הנצחה.
במהלך עונת 2017/18, במשחק האליפות של הפועל באר שבע מול מכבי תל אביב, הגיעו אשתו ובנו של נסופוואה לביקור באצטדיון טרנר. טיסתם מומנה מגיוס כספים של אוהדי הקבוצה.
קריירה בינלאומית

נסופוואה ערך 33 הופעות בנבחרת זמביה, בהן הבקיע 9 שערים. הוא היה חלק מסגל הנבחרת בגביע אפריקה לאומות 2002.
תארים

אליפות זמביה (1): 2002/2003
הגביע הזמבי (1): 2002/2003
הגביע הזמבי (1): 2004/2005
בוטרופ

בוֹטרוֹפּ (בגרמנית: Bottrop, נהגה: [ˈbɔtʁɔp], ‏האזנהקובץ:De-Bottrop.ogg‏Ⓘ‏) היא עיר באזור התעשייתי של חבל הרוהר במדינת נורדריין-וסטפאליה שבגרמניה. על גדות תעלת הריין-הרנה (אנ'). נכון לראשית 2019, עמדה אוכלוסיית העיר על יותר מ-117,000 נפש.
ערים תאומות

לבוטרופ מספר ערים תאומות:
צרפת טורקואן, צרפת (מ־1967)
הממלכה המאוחדת בלקפול, אנגליה, הממלכה המאוחדת
גרמניה מיטה, ברלין, גרמניה (מ־1983) (בתחילה לוודינג, שהתאחדה עם טירגארטן ועם מיטה)
הונגריה וספרם, הונגריה (מ־1987)
גרמניה מרזבורג, גרמניה (מ־1989)
פולין גליביצה, פולין
אבי האומה

ג'ורג' וושינגטון, אבי האומה של ארצות הברית
סימון בוליבר, אבי האומה בשש מדינות שונות - בוליביה, קולומביה, אקוודור, פנמה, פרו וונצואלה.
אוטו פון ביסמרק, אבי האומה של גרמניה.
מהטמה גנדי, אבי האומה של הודו
סון יאט-סן, אבי האומה של הרפובליקה הסינית והרפובליקה העממית של סין.
ג'וזפה גריבלדי, אבי האומה של איטליה.
אבי האומה הוא תואר, לרוב לא רשמי, של מנהיג הנחשב כמייסדה של אומה. ברוב המקרים הוא גם דמות מפתח בתולדות האומה, גיבור שגבר על אתגרים בדרך לייסוד האומה או לעצמאותה ואף מהווה השראה לפטריוטיות. דמותו בדרך כלל מונצחת על שטרות, על בולים ובשמות רחובות. במדינות מסוימות מגיע הדבר עד לכדי פולחן אישיות. המינוח המודרני "אבי האומה" בא על בסיס המינוח הקדום יותר לתיאור האב הראשון של קבוצה אתנית מובדלת הנושאת או משמרת את שמו בזיכרונה הקולקטיבי. אחת הדוגמאות הבולטות לכך היא אברהם, אבי האומה העברית, המוזכר בתנ"ך ובכתבי דתות שונות.
השימוש הראשון במונח במשמעותו המודרנית היה בתקופת האימפריה הרומית, כאשר אוגוסטוס, מייסד האימפריה, זכה לתואר הרשמי "Pater Patriae" (בלטינית "אבי המולדת").
לא כל "אבות האומה" מחזיקים בתואר לעולמים, בעיקר כאשר מחקר כלשהו מגלה שהם לא היו כפי שהצטיירו בתודעה. לדוגמה, בזמן שלטונו של יוסיף סטלין בברית המועצות הוא נחשב על ידי מיליוני אזרחים סובייטים כדמות אב וכאבי האומה. ההערצה והכבוד אליו היו כה עזים עד כדי כך שלאחר מותו החל גל התאבדויות של אזרחים שהאמינו באמת ובתמים שחיים ללא סטלין אינם אפשריים. לאחר מספר שנים התגלה היקף הדיכוי שהנהיג ורצח האזרחים בהוראתו, והדבר הוביל לגינויו על ידי ממשיך דרכו ניקיטה חרושצ'וב ולהעברת גופתו מהמאוזוליאום של לנין שם הונחה לצד קודמו בתפקיד ומייסד ברית המועצות, ולדימיר לנין. דוגמה נוספת היא איימון דה ואלירה, אשר כיהן שלוש פעמים כראש ממשלת אירלנד. אירים רבים ראו בו את "אבי האומה", אך הערכה מחודשת של מעשיו הביאה לכך שמאז שנות ה-80 עברו להתמקד במנהיגים אחרים, כמו מייקל קולינס.
שימוש רשמי

"אבי האומה" (Guófù, 國父) הוא תוארו הרשמי של סון יאט-סן בסין. כמו כן, חוקת אפגניסטן מ-2003, שנחקקה תחת הנשיא חאמיד כרזאי, העניקה את התואר "אבי האומה" למלך אפגניסטן לשעבר, מוחמד זאהיר שאה, תואר בו החזיק עד מותו.
ראו גם

האבות המייסדים
הערות שוליים

↑  יש הרואים בדמויות אחרות כמכוננות הלאומיות הפלסטינית, בהם מוחמד אמין אל-חוסייני ועיסא אל עיסא (ﻋﻴﺴﻰ ﺍﻟﻌﻴﺴﻰ) מייסד עיתון פלסטין
אח סמוי (סרט)

| --- | --- |

כרזת הסרט בעברית
 מבוסס על:  סדרת רשת מונפשת בשם "Undercover Brother" מאת ג'ון רידלי (אנ')
 בימוי:  מלקולם ד. לי (אנ')
 הופק בידי:  בריאן גרייזר (אנ') מייקל ג'נקינסון דיימון לי
 תסריט:  ג'ון רידלי (אנ') מייקל מק'קולרס (אנ')
 עריכה:  ויליאם קר
 שחקנים ראשיים:  אדי גריפין (אנ') כריס קטן דניס ריצ'רדס דייב שאפל אונג'אנו אליס-טיילור (אנ') ניל פטריק האריס צ'י מק'בריד (אנ') בילי די ויליאמס (אנ')
 מוזיקה:  סטנלי קלארק
 צילום:  טום פריסלי ג'וניור
 מדינה:  ארצות הברית
 חברת הפקה:  Imagine Entertainment (אנ')
 חברה מפיצה:  אולפני יוניברסל
 שיטת הפצה:  וידאו על פי דרישה 
 הקרנת בכורה:  31 במאי 2002
 משך הקרנה:  86 דקות
 שפת הסרט:  אנגלית
 סוגה:  קומדיית פעולה סאטירה בלאקספלויטיישן
 תקציב:  25 מיליון דולר
 הכנסות:  41.6 מיליון דולר
 הכנסות באתר מוג'ו:   undercoverbrother
 סרט הבא:  אח סמוי 2 (אנ')
 www.undercover-brother.com
 דף הסרט ב־IMDb
 
אח סמוי (באנגלית: Undercover Brother) הוא סרט קומדיית פעולה סאטירי בלאקספלויטיישן משנת 2002. הסרט בוים על ידי מלקולם ד. לי (אנ') ואת התפקיד הראשי מגלם השחקן אדי גריפין (אנ'). תסריט הסרט נכתב על ידי ג'ון רידלי (אנ') ומייקל מק'קולרס (אנ') ועלילת הסרט מבוססת על סדרת רשת מונפשת שנוצרה על ידי רידלי. הסרט מהווה פרודיה על סרטי בלאקספלויטיישן משנות ה-70 וכן על סרטי ריגול וביניהם סרטי ג'יימס בונד. בנוסף לגריפין, בסרט עוד מככבים כריס קטן, דייב שאפל, אונג'אנו אליס-טיילור (אנ'), ניל פטריק האריס, דניס ריצ'רדס ובילי די ויליאמס (אנ'). בנוסף, המוזיקאי ג'יימס בראון מופיע בהופעת אורח בסרט.
עלילה

הסרט נפתח בקריינות המספרת איך במהלך שנות ה-80, תושבים אפרו-אמריקאים החלו לשכוח את תרבותם ולהתנהג כמו אנשים לבנים בעקבות התערבותו של "האיש" (אנ') - גבר לבן בעל עוצמה המוביל ארגון חשאי שתפקידו להשמיד את התרבות האפרו-אמריקאית ואת תרבותם של קבוצות מיעוט נוספות. "האיש" נעשה מודאג כשהוא לומד שגנרל וורן בוטוול, גנרל מצבא ארצות הברית (מבוסס על קולין פאוול) שוקל להתמודד לתפקיד נשיא ארצות הברית. סגנו של "האיש", "מר נוצה" מרגיע את "האיש" ומבשר לו על סם לשליטה מוחית בעזרתו "האיש" משנה את תוכניותיו של הגנרל וגורם לו להקים מסעדת מזון מהיר במקום לרוץ לנשיאות. במקביל, ארגון חשאי אחר בשם "ה.א.ח.ו.ו.ה" מנסה לגלות את האמת על התנהגותו המשונה של הגנרל. כדי להצליח במשימה, האחווה מגייסת אליה סוכן חשאי בשם "אח סמוי".
אח סמוי מצטרף להנהגת האחווה המורכבת מ-"הצ'יף", "אח קונספירטור", "אח חכם" ו-"אחות". בנוסף אליהם, הארגון מעסיק את לאנס, הגבר הלבן היחיד שגויס לארגון בעקבות העדפה מתקנת. אח סמוי מצליח להסתנן כעובד חדש בחברה לייצור סיגריות בבעלותו של "האיש", אך "מר נוצה" חושף את זהותו האמיתית ומאבק מתפתח. לאחר שאח סמוי בורח, "מר נוצה" מפעיל נשק סודי אותו הוא מכנה "הקריפטונייט של הגבר השחור" - מתנקשת לבנה מושכת בשם "שטן לבן". "שטן לבן" מתחזה גם היא לעובדת בחברה והיא ואח סמוי מתחילים לצאת ביחד והיא מאלצת אותו לעשות "דברים של אנשים לבנים" כמו לקנות מכנסי קורדרוי, לשיר קריוקי ולהשתמש בלשון נקייה. במקביל,"האיש" מצליח להפיץ את הסם לשליטה המוחית באמצעות מסעדת המזון המהיר של הגנרל, בכך ידוענים שחורים נוספים מתחילים לאמץ מנהגים "לבנים".
מודאגת מהתנהגותו של אח סמוי, "אחות" תוקפת את "שטן לבן" ואח סמוי חוזר להתנהג כעצמו. לאחר שברחו מפניה של "שטן לבן", האחרונה בוגדת בעוזריה ומצטרפת לאחווה לאחר שהתאהבה באח סמוי. השלושה חוזרים לבסיס האחווה, שם, "אח חכם" מתשאל את "שטן לבן" אודות "האיש" ותוכניותיו. לאנס גם הוא מחליט להצטרף לפעולות הצוות לאחר שצפה בסדרה "שורשים". הקבוצה שמה פעמיה לטקס הענקת פרסים לאחר שהם לומדים שהזמר ג'יימס בראון הוא המטרה הבאה של "האיש", אך "מר נוצה" חוטף את ג'יימס בראון ולוקח אותו לבסיסו של "האיש". האחווה שמה ידיה על נוגדן לסם של "האיש" ומצליחים לאתר את מיקומו של ג'יימס בראון באמצעות מכשיר מעקב שהוטמן עליו קודם לכן. הקבוצה מסתננת לבסיסו של "האיש" תוך התחזות לצוות ניקיון במטרה לחלץ ג'יימס בראון ואת גנרל בוטוול.
"מר נוצה" מתכנן להזריק את הסם לג'יימס בראון, אך מתברר שג'יימס בראון היה אח סמוי בתחפושת. "מר נוצה" מגלה שהאחווה הסתננה למקום ודורש מאנשיו להרוג אותם. במהלך המהומה שנוצרת, "אח קונספירטור" בטעות מפעיל את מתג ההשמדה העצמית של הבסיס. האחווה מרפאת את גנרל בוטוול ומבריחה אותו מהבסיס ובמקביל, אח סמוי רודף אחר "מר נוצה" לכיוון הגג. "האיש" מגיע אל המקום במסוק, אך מחליט להסתובב ולהשאיר מאחור את "מר נוצה" לאחר שהאחרון אכזב אותו. "מר נוצה" מנסה לאחוז ברגלי המסוק, אך אח סמוי גורם לו לאבד את אחיזתו והוא נופל לאוקיינוס ונטרף על ידי כריש. אח סמוי שורד את התפוצצות המבנה בעזרת צניחה באמצעות מכנסי צניחה מיוחדים. הוא ו-"אחות" מתנשקים והעולם ניצל.
שחקנים

אדי גריפין (אנ') - "אח סמוי" / אנטון ג'קסון, דמות הפרוטגוניסט בסרט וסוכן חשאי שמצטרף לאחווה במטרה לעצור את תוכניתו של "האיש".
כריס קטן - "מר נוצה", סגנו של "האיש" ואנטגוניסט משני בסרט.
דניס ריצדרד - "שטן לבן" / פנלופי סנואו, מתנקשת שנשלחה על ידי "מר נוצה" להרוג את אח סמוי, אך מתאהבת בו במקום ומצטרפת לאחווה.
אונג'אנו אליס-טיילור (אנ') - "אחות", אחת הסוכנות באחווה והאחת שגייסה את אח סמוי. מתאהבת בו במהלך הסרט ולבסוף השניים נעשים זוג.
דייב שאפל - "אח קונספירטור", סוכן באחווה המתואר כאדם פרנואיד שנוהג להסביר דברים בעזרת תאוריות קשר.
צ'י מק'בריד (אנ') - "הצ'יף", מנהיג האחווה ואדם חסר סבלנות.
ניל פטריק האריס - לאנס, מתמחה באחווה שמנסה להוכיח את עצמו למרות היותו לבן.
גרי אנטוני ויליאמס (אנ') - "אח חכם", המדען הראשי באחווה וממציא מכשור טכנולוגי עבור הסוכנים.
בילי די ויליאמס (אנ') - גנרל וורן בוטוול, גנרל מצבא ארצות הברית ששוקל להתמודד לתפקיד נשיא ארצות הברית והופך למטרה של "האיש". דמותו מבוססת על הפוליטיקאי ויוצא הצבא קולין פאוול.
ג'ק נוסוורטי (אנ') - מר אליאס.
ג'יי.די הול - הקריין.
ג'יימס בראון - עצמו.
רוברט טרומבול - "האיש", דמות האנטגוניסט הראשית בסרט. מתואר כאדם המתחבא בצללים (דמותו לא נראית במהלך הסרט מלבד ידיו) השואף להשמיד את התרבות האפרו-אמריקאית.
רוברט טאונסד (אנ') - מר יו.בי.
ג'ים קלי - עצמו (סצנה שהוסרה בעריכה).
צילומים

תחנת טיהור המים "R. C. Harris Water Treatment Plant (אנ')" בטורונטו שימשה כבסיסו של "האיש".
ביקורות והכנסות > ביקורות

האתר Rotten Tomatoes העניק לסרט ציון של 77% טריות על סמך 130 ביקורות.
האתר Metacritic העניק לסרט ציון של 69/100 על סמך 30 ביקורות.
ביקורות והכנסות > הכנסות

במהלך סוף השבוע הראשון להקרנתו, הסרט הרוויח 12.1 מיליון דולר ועמד במקום הרביעי מאחורי הסרטים "כל הפחדים כולם", "מלחמת הכוכבים - פרק 2: מתקפת המשובטים" ו"ספיידרמן".
מדיה ביתית

הסרט הופץ בתקליטורי DVD ובקלטות וידאו ב-14 בינואר 2003.
המשכון

לסרט יצא המשכון בשם "אח סמוי 2 (אנ')" בכיכובם של מייקל ג'יי וייט, גרי אוון (אנ'), אפיון קרוקט (אנ') וברנדון הירש. הסרט הופץ ברשת הזרמת המדיה "נטפליקס" בשנת 2019.
הערות שוליים

↑  Undercover Brother | Rotten Tomatoes, www.rottentomatoes.com (באנגלית)
↑  Undercover Brother Reviews, www.metacritic.com (באנגלית)
↑  Jeremy Kay2002-06-02T00:00:00+01:00, The Sum Of All Fears takes US box office by storm, Screen (באנגלית)
↑  I. G. N. Staff, Undercover Brother, IGN, ‏2002-11-13 (באנגלית)
↑  djvlad (2019-02-28), Michael Jai White on Starring in Upcoming 'Undercover Brother 2' Film (Part 18), נבדק ב-2024-09-26
↑  Matt Walljasper, What’s filming in Atlanta now? Undercover Brother 2, Limited Partners, Watchmen, Dolly Parton’s Heartstrings, and more, Atlanta Magazine, ‏2018-12-20 (באנגלית אמריקאית)
הוברט מיניס

הוברט אלכסנדר מיניס (באנגלית: Hubert Alexander Minnis; נולד ב-16 באפריל 1954) הוא פוליטיקאי בהאמי שכיהן כראש ממשלת איי בהאמה בין מאי 2017 לספטמבר 2021. מיניס הוא מנהיג התנועה הלאומית החופשית וחבר הפרלמנט הבהאמי. הוא נבחר לפרלמנט לראשונה ב-2007.
הוא פוטר מתפקידו המנהיגותי ב-FNM בדצמבר 2016 בשל סכסוך פנימי במפלגה, וחזר לתפקיד בשנת 2017. הוא התמנה לראש הממשלה בעקבות ניצחון מפלגתו בבחירות הכלליות שהתקיימו ב-10 במאי 2017.
ב-17 בספטמבר 2021 הוחלף על ידי פיליפ דייוויס (אנ'), לאחר הפסדו בבחירות.
הערות שוליים

↑  Hubert Minnis Going After Bahamas PM's Job | Caribbean360, web.archive.org, ‏2019-07-31
↑  Royston Jones Jr., HOLDING ON: Former PM wins council vote to lead FNM and Her Majesty’s Official Opposition in Parliament until convention
ערך זה הוא קצרמרבנושא פוליטיקאים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הוברט מיניס".
המטבח הקטרי

| --- | --- |

 
 מאכלים
 מטבח:  מטבח ערבי
 מוצא:  קטר
 מרכיבים עיקריים:  קבסה
 
המטבח הקטרי מאופיין, כמו במדינות ערביות רבות, במנות עיקריות מסוגים ומינים שונים. בקטר נפוצים מאכלים חריפים במיוחד. מנות עיקריות נפוצות בקטר הן הקבסה, אורז עם בשר, דגים, תמרים, פירות ים וירקות חריפים. הקבסה, כמו בערב הסעודית ובמדינות מפרץ אחרות, היא המאכל הלאומי.
מנות עיקריות > המקבוס הקטרי

אורז, בשר, עגבניות ובצלים מעורבבים עם תבלינים. המקבוס הוא השם הקטרי לכבסה.
מנות עיקריות > קבסה סעודית

אורז, בשר וירקות גינה מעורבבים עם תבלינים. הקבסה הסעודית היא מאכל שהחל את דרכו באזור נג'ד (כיום ערב הסעודית) ונפוץ גם בקטר ובמדינות מפרץ אחרות.
מנות עיקריות > בלאליט

אטריות מבושלות עם סוכר, קינמון וזעפרן. לעיתים קרובות הבלאליט מטוגן עם ביצה ונוצרת מעין חביתה.
מנות עיקריות > קוזי

אורז עם בשר עז. נקרא בקטר גם שוואה.
משקאות > קפה ערבי

קפה המופק מתערובות של קפה והל, הקפה הערבי מחומם בטמפרטורות מאוד גבוהות, מינימום 165 מעלות צלזיוס ומקסימום 210 מעלות צלזיוס, מעל טמפרטורת ההתאדות של המים, שכן, יש לחממו בזהירות.
משקאות > קפה קטרי

קפה קטרי הידוע בשמו המקומי "הקפה המתוק", קפה המופק מתערובת של קפה עם: קינמון, זעפרן, סוכר והל. ישנה גם גרסה שלו המוגשת עם חלב.
משקאות > משקה מנטה לימון

לימונדה מעורבבת בקצת מנטה, דבר שנותן חריפות למשקה.
תוספות > חומוס

חומוס הוא מאכל העשוי מגרגרי חמצה טחונים המוגש כממרח. ברוב המקרים המנה תכלול תוספות שונות כגון שמן זית, פטרוזיליה טרייה קצוצה, מיץ לימון טרי וטחינה המכילה שום טרי.
תוספות > מוטבל

ממרח קטרי שמכינים מחציל, שום וטחינה.
תוספות > ניח'י

גרגירי חומוס מבושלים במים, ללא טחינה.
קינוחים > אום עלי

פודינג אורז ולחם.
קינוחים > סאגו

פודינג סאגו - קינוח מתוק המכיל עמילן ומתובל בהל וזעפרן.
קינוחים > מחלביה

פודינג פיסטוק ומי ורדים.
קינוחים > עיש א-סראיא

עוגת גבינה, מוגשת בדרך כלל עם קצפת מלמעלה.
קינוחים > אחרים

נפוצים במטבח הקטרי גם הקינוחים בקלווה, כנאפה וקטאיף מהמטבח הערבי. כמו כן מוגשים בקטר גם קינוחים מערביים, דוגמת מוס ושוקולד.
הערות שוליים

↑  The 3 M’s of Qatari Cuisine
↑  "Culture of Qatar"
↑  Traditional Qatari Cuisine
↑  GETTING TO KNOW QATAR
↑  "Qatar Food and Food Etiquette"
| מטבחים בעולם |
| --- | --- | --- |
| אוקיאניה | אוסטרליה • ניו זילנד |  |
| אירופה | אוסטריה • איסלנד • אירלנד • איטליה • אסטוניה • בלארוס • בולגריה • בלגיה • בריטניה (אנגליה • סקוטלנד) • גרמניה • הונגריה • הולנד • יוון • לוקסמבורג • ספרד • סקנדינביה (דנמרק • נורווגיה • שוודיה) • פולין • פורטוגל • צ'כיה • צרפת • רומניה • רוסיה • שווייץ |  |
| אמריקה | ארצות הברית • ארגנטינה • ברזיל • האיטי • ונצואלה • מקסיקו • פרו |  |
| אסיה | אינדונזיה • גאורגיה • הודו • וייטנאם • טורקיה • יפן • קוריאה • ירדן • ישראל • לבנון • מונגוליה • סוריה • סין • סינגפור • עיראק • פרס • קזחסטן • קטר • תאילנד • תימן |  |
| אפריקה | אריתראה • אתיופיה • דרום אפריקה • לוב • מדגסקר • מצרים • מרוקו • תוניסיה • גאנה |  |
| שונות | המטבח היהודי • מטבחי אמריקה הלטינית • המטבח המזרח-תיכוני • המטבח הים-תיכוני • המטבח האסייתי • המטבח ביוון העתיקה • מטבח ימי הביניים |  |
הקבסה הסעודית
קפיטריה ביציאה מאל-עוטורייה
חומוס
ממתקים קטריים בשוק וואקיף
ז'אומה קוסטה

זָ'אוּמֶה ויסנט קוסטה חורדה (בספרדית: Jaume Vicent Costa Jordá; נולד ב-18 במרץ 1988) הוא כדורגלן ספרדי המשחק בעמדת המגן השמאלי באלבסטה. הוא בילה את רוב הקריירה שלו בויאריאל, בה ערך 268 הופעות, והיה גם בשתי תקופות בולנסיה.
קריירה > ולנסיה

קוסטה נולד בוולנסיה ושיחק במחלקת הנוער של קבוצת ולנסיה המקומית. הוא ערך את הופעתו היחידה בקבוצה הבוגרת של המועדון ב-4 בדצמבר 2008 במשחק בית במסגרת גביע אופ"א נגד קלאב ברוז', בו שיחק ב-55 הדקות הראשונות של בתיקו במסגרת שלב הבתים 1–1 לפני שהוחלף על ידי ויסנטה רודריגס.
קוסטה הושאל לקדיס מהליגה שנייה לעונת 2009/10. הוא זכה לדקות משחק בפחות מחצי מהמשחקים והיה שותף לירידת הליגה של קבוצתו.
קריירה > ויאריאל

קוסטה הצטרף לויאריאל בקיץ 2010, והוקצה בתחילה למילואים, גם כן מהליגה השנייה. הוא שיחק את משחקו הראשון בליגה הראשונה ב-4 במרץ 2012, והופיע 90 הדקות המלאות בהפסד חוץ 2–1 נגד ריאל סרגוסה. בסוף העונה ירדו הן הקבוצה הראשונה והן השנייה ליגה אחת מטה, אף על פי שהאחרונה סיימה במקום ה-12.
בסוף אוגוסט 2013, עת חזר המועדון לליגה הראשונה, קוסטה חידש את חוזהו עד יוני 2017. הוא כבש את שער הבכורה שלו בליגה הראשונה ב-10 במאי 2014, האחרון של קבוצתו בניצחון ביתי 4–0 על ראיו ואיקאנו. בינואר 2017, החוזה שלו הוארך עד 2021.
ב-13 באוגוסט 2019, קוסטה חזר לוולנסיה בהשאלה לעונה אחת. הוא ערך את הופעת הבכורה שלו ארבעה ימים לאחר מכן, בתיקו 1–1 נגד ריאל סוסיאדד באצטדיון המסטאייה; ההבדל של עשור בין שתי הופעות קבע שיא מועדון שהחזיק בעבר חואן סנצ'ס בשנות ה-90. קוסטה שוחרר מוויאריאל בסוף 2020/21, לאחר שסיים את חוזהו.
קריירה > מיורקה

ב-7 ביולי 2021, קוסטה הצטרף למיורקה שעלתה לליגה העליונה בחוזה לשנתיים. הוא ערך סך הכל 95 הופעות במהלך שלוש שנותיו במועדון, והגיע לגמר גביע המלך בעונת 2023/24.
קריירה > קריירה מאוחרת

ב-7 באוגוסט 2024, בגיל 36, חתם קוסטה על חוזה לשנה אחת עם אלבסטה מהליגה השנייה.
תארים

הליגה האירופית: 2020/2021
או-דה-פראנס

או-דה-פראנס (בצרפתית: Hauts-de-France) הוא חבל בצפון-מערב צרפת, אשר הוקם ב-1 בינואר 2016. הוא החבל הצפוני ביותר במדינה. שטחו מגיע ל-31,318 קילומטר מרובע ובשטחים הכלולים בו חיו בשנת 2019 ‏6,004,947 תושבים.
הקמת החבל

החבל הוקם במסגרת רפורמה מנהלית שננקטה להקטנת מספר החבלים בצרפת המטרופוליטנית מ-22 ל-13. הוא כולל שני חבלים שהיו נפרדים על פי החלוקה הקודמת – נור-פה דה קאלה ופיקרדי.
בירת החבל היא העיר ליל. כלולים בו חמישה מחוזות: אן, נור, אואז, פה-דה-קאלה וסום.
לחבל ניתן שם זמני נור-פה דה קאלה-פיקרדי, צירוף של שמות שני החבלים הכלולים בו. ביולי 2016 החליטה מועצת החבל על השם החדש Hauts-de-France, שם שצריך להיות מאושר במועצת המדינה של צרפת. משמעות השם הוא החלק העליון של צרפת שמתאר את המיקום של החבל ביחס לצרפת המטרופוליטנית.
גבולות החבל

החבל גובל בחוף תעלת למאנש בצפון ובצפון מערב, בבלגיה בצפון-מזרח, בחבל גראנד אסט בדרום-מזרח, באיל דה פראנס בדרום ובנורמנדי בדרום-מערב.
ערים מרכזיות בחבל

ליל (הייתה בירת חבל נור-פה דה קאלה)
אמיין (עיר הבירה של חבל פיקרדי לשעבר)
רובה
טורקואן
דנקרק
קאלה
וילנב-ד'אסק
סן קנטן
בווה
ואלנסיין
הערות שוליים

↑  חוק מספר 2015-29 מה-16 בינואר 2015 מאתר החוקים הצרפתי
| חבלי צרפת |
| --- | --- | --- |
| חבלים בצרפת המטרופוליטנית מ-2016 | או-דה-פראנס • אוברן-רון-אלפ • אוקסיטניה • איל-דה-פראנס • אקיטן החדשה • בורגון-פראנש-קונטה • ברטאן • גראנד אסט • נורמנדי • סאנטר-עמק הלואר • פיי דה לה לואר • פרובאנס-אלפ-קוט ד'אזור • קורסיקה |  |
| חבלים בצרפת המטרופוליטנית עד סוף 2015 | אוברן • איל-דה-פראנס • אלזס • אקיטן • בורגון • ברטאן • לורן • לימוזן • לנגדוק-רוסיון • מידי-פירנה • נור-פה דה קאלה • נורמנדי עילית • נורמנדי תחתית • סאנטר • פיי דה לה לואר • פואטו-שראנט • פיקרדי • פראנש-קונטה • פרובאנס-אלפ-קוט ד'אזור • קורסיקה • רון-אלפ • שמפאן-ארדן |  |
| חבלים מעבר לים | גוואדלופ • גיאנה הצרפתית • מרטיניק • ראוניון • מיוט |  |
| קולקטיבים מעבר לים | פולינזיה הצרפתית • סן-פייר ומיקלון • ואליס ופוטונה • סן ברתלמי • סן מרטן |  |
| טריטוריות מעבר לים | הארצות הדרומיות והאנטארקטיות של צרפת (ארץ אדלי • איי אפארסה • סן פול ואמסטרדם • איי קרגלן • איי קרוזה) |  |
| מעמד מיוחד | קלדוניה החדשה • קליפרטון |  |
| --- | --- |
בקרת זהויות :  NLI: 987009294190405171  BnF: cb17023095s (data)  GND: 1164261118  LCCN: n2018061592  MusicBrainz: 710d5c37-c6b2-4bfb-bfa7-a72c6be2367b  SUDOC: 192462377  VIAF: 91145542370896640596   WorldCat (עם VIAF): 91145542370896640596
מאיורדומוס

המאיורדומוס (מלטינית: maior domus; מאיור – מנהל; דומוס – הבית), כלומר השר אשר על הבית או מנהל הבית היה תואר ותפקיד בחצרות המלוכה בימי הביניים המוקדמים, שהיה בשימוש בעיקר באימפריה הפרנקית במאה ה-7 וה-8.
במהלך המאה ה-7 הפך תפקיד זה לתפקיד החשוב ביותר בממלכה המרובינגית באוסטרזיה, ולמלכים הייתה למעשה רק סמכות סמלית. המאיורדומוס הוא תפקיד המפתח שאפשר את החלפת השושלת המרובינגית בשושלת הקרולינגית ובכך אפשר את עלייתו של פפין הגוץ (השלישי) ואת עלייתו של בנו קרל הגדול.
בתחילה היה התפקיד סוג של ראש מטה הארמון ועם הזמן צבר עוד ועוד סמכויות עד שגבר כוחו מזה של המלך, אחת הסיבות העיקריות לכך היא שעל מנת להגיע למלך היה צריך לעבור דרך המאיורדומוס. התפקיד עבר בירושה בין משפחות אצולה מסוימות. באוסטרזיה, פפין מלנדן (הראשון) השתלט על התפקיד והעבירו לבנו, גרימואלד. גרימואלד שינה את שמו של בנו לשם מרובינגי, "כילדברט" ושכנע את המלך סיגברט השלישי לאמץ אותו. עם מותו של סיגברט, הגלה גרימואלד את יורש העצר דגוברט השני למנזר באירלנד והכתיר את כילדברט למלך. המהלך לא צלח ומשפחות האצולה האחרות הביאו להוצאתם של גרימואלד וכילדברט להורג.
כעבור כמה שנים פפין מהרסטל (האמצעי) ממשפחת הפיפינידים הצליח להשתלט על משרת המאיורדומוס. בנו הוא קרל מרטל, שהוא גם סבו של קרל הגדול. בנו של קרל מרטל, פפין הגוץ (השלישי), היה למלך הקרולינגי הראשון ומייסד השושלת הקרולינגית.